מי צורף לדירקטוריון חברת Moovit?
אמנון שעשוע
אם אתם נוסעים בתחבורה ציבורית בארץ ובעולם, וודאי יצא לכם להתקל או להשתמש באפליקציית Moovit שמאפשרת ניווט חכם עם מידע בזמן אמת על תחבורה ציבורית. האפליקציה ממשיכה להתפתח ולהתעדכן כל העת, כאשר היום (ד') החברה מכריזה על ציון דרך משמעותי והשלמת סבב גיוס רביעי בגובה 50 מיליון דולר, בהובלת אינטל קפיטל, זרוע ההשקעות של Intel. כל המשקיעים הקודמים בחברה השתתפו גם הם בסבב הגיוס הנוכחי, ובינהם: Sequoia, BMW iVentures, NGP, Sound Ventures, BRM, Gemini, Vaizra ,Vintage ו- Hanaco. הכספים אשר גויסו בסבב הנוכחי ישמשו את החברה להרחבת פעילותה בתחום הניידות העירונית העתידית, לרבות שיפור המוצר, הרחבת צוות המכירות העולמי ושכלול פלטפורמת המידע שהיא מציעה לעיריות וחברות תחבורה ציבורית בתשלום. בעקבות המהלך, פרופסור אמנון שעשוע, מייסד ומנכ"ל מובילאיי וסגן נשיא בכיר של אינטל, מצטרף לדירקטוריון החברה כמשקיף. לאחר סבב הגיוס הנוכחי, סך ההשקעה הכולל ב-Moovit עומד על 133 מיליון דולר.
אמנון שעשוע צורף לדירקטוריון חברת Moovit.